Ur steredenn he deus un tolz etre 0.07 ha 300 gwezh hini an Heol (par e-unan da 300000 gwezh hini an Douar, da lâret eo  war-dro 2 x 1030 kg). Er chorfoù-egor zo disteroch o zolz ne chall ket lochañ argerzhioù teuzadur nukleel an hidrogen. Er chorfoù brasoch avat e vez distabilderioù a laka anezhe de goll o zolz. Buhez ur steredenn zo diouzh an tizh ma tegouezh an dazgweredoù nukleel enni : Seul uheloch eo tolz ar steredenn seul brimoch eo an dazgweredoù nukleel ha seul verroch eo buhez ar sterenn. Ne bad buhez ar stered zo o zolz e-touez ar re vrasañ nemet un nebeud milionoù a vloavezhioù hepken. Padout a ra ur steredenn evel an Heol e-tro 10 miliard a vloavezhioù.